Document ID: /roh_data/filtered/fineweb-2-filterrobots_roh.jsonl.gz/7912

Las teorias davart l'evoluziun, che Charles Darwin ha publitgà avant 150 onns, han chaschunà ina revoluziun scientifica e culturala. D'ina vart han scienziads cumenzà a tschertgar cumprovas per questa teoria che di, che il mund e sias creatiras sajan sa sviluppads pass per pass en in process permanent.
Cun ir dals onns han ins chatta adina puspè novas cumprovas. Da l'autra vart steva questa teoria en plaina cuntradicziun cun ils concepts teologics da quella giada. En consequenza èn la religiun e las scienzas natiralas idas lur atgnas vias.